|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 55 | | КАРАР  8-нче ноябрь 2019 ел | |

|  |
| --- |
| Түбән Кама муниципаль районы Майская Горка авыл җирлегенең Җирдән файдалану һәм төзелеш кагыйдәләренә үзгәрешләр кертү проекты буенча җәмәгать тыңлавы билгеләү турында |

Җир кишәрлекләре хокук ияләренең уңайлы яшәеш шартлары, хокуклары һәм законлы мәнфәгатьләре буенча кеше хокукларын үтәү максатларында, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 33 һәм 5.1 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегендә җәмәгать тыңлавы оештыру һәм үткәрү тәртибе турында» 2006 елның 13 октябрендәге 48 номерлы карары белән карар бирәм:

1. Татарстан Республикасы Түбән Кама муниципаль районы Майская Горка авыл җирлегенең (алга таба – «авыл җирлеге») Җирдән файдалану һәм төзелеш кагыйдәләренә санитар-саклау зоналарын җитештерү һәм башка объектлардан алу, ОД-1 территориаль күпфункцияле иҗтимагый-эшлекле зонаны «балалар бакчалары, башка мәктәпкәчә тәрбия объектлары», «башлангыч һәм урта мәктәпләр» рөхсәт ителгән файдалану төрләре белән тулыландыру өлешенә үзгәрешләр кертү буенча җәмәгать тыңлавы билгеләргә.

2. Җәмәгать тыңлавы үткәрү буенча комиссия составын расларга (кушымта).

3. Билгеләргә:

3.1. җәмәгать тыңлавын оештыручы итеп, җәмәгать тыңлавы үткәрү буенча комиссияне;

3.2. проект экспозициясен ачу урыны – Трудовой поселогы, Мәктәп урамы, 11-нче йорт, авыл мәдәният йорты бинасы, холл;

3.3. проект экспозициясен үткәрү сроклары – 2019 елның 13 ноябреннән җәмәгать тыңлавы үткәрү датасына кадәр;

3.4. проект экспозициясендә булырга мөмкин булган көннәр һәм сәгатьләр: проект экспозициясен ачу урынының эш режимы буенча (һәр сишәмбе 08:00 дән 12:00 сәгатькә кадәр, 13:00 дән 16:00 сәгатькә кадәр);

3.5. җәмәгать тыңлавы үткәрү датасы һәм вакыты – 2020 елның 13 гыйнвары;

3.6. җәмәгать тыңлавы үткәрү урыны – проект экспозициясен ачу урынында, хакимият бинасы актлар залы;

3.7. җәмәгать тыңлавында катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 нче кисәге нигезендә идентификация узган җәмәгать тыңлавында катнашучылардан җәмәгать тыңлавында катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә Түбән Кама муниципаль районы авыл җирлегенең рәсми сайтында, гаммәви мәгълүмат чараларының матбугат басмаларында әлеге карарны, җәмәгать тыңлавы нәтиҗәләре буенча йомгакны бастырып чыгаруны тәэмин итәргә.

5. Җәмәгать тыңлавы үткәрү буенча комиссиягә:

5.1. проект һәм мәгълүмати материалларны Түбән Кама муниципаль районының, Татарстан Республикасы Түбән Кама муниципаль районы авыл җирлегенең рәсми сайтларында һәм авыл җирлегенең мәгълүмати стендларында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, җәмәгать тыңлавында катнашучылар җыелышын уздыруны, җәмәгать тыңлавы беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә җәмәгать тыңлавын әзерләргә һәм үткәрергә;

5.4. җәмәгать тыңлавы нәтиҗәләре буенча йомгакны авыл җирлегенең мәгълүмати стендларында урнаштырырга, җәмәгать тыңлавы нәтиҗәләре буенча йомгакны Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә Түбән Кама муниципаль районының, авыл җирлегенең рәсми сайтларында һәм гаммәви мәгълүмат чараларының матбугат басмаларында урнаштыру өчен җибәрергә.

6. Әлеге карарның үтәлешен тикшереп торуны җәмәгать тыңлавы үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы Башлыгының

2019 елның 8-нче ноябрь

55-нче номерлы карары белән расланган

кушымта

Майская Горка авыл җирлегенең Җирдән файдалану һәм төзелеш кагыйдәләренә үзгәрешләр кертү мәсьәләсе буенча җәмәгать тыңлавы үткәрү буенча

комиссия составы

|  |  |  |
| --- | --- | --- |
| Әхмәдиева А.Г. | - | ТР Түбән Кама муниципаль районы Башкарма комитетының Төзелеш һәм архитектура идарәсе башлыгы, комиссия рәисе; |
| Шумилов С.Н. | - | Майская Горка авыл җирлеге Башкарма комитеты җитәкчесе, башлык, комиссия рәисе урынбасары. |
| Комиссия әгъзалары: | | |
| Баһманов Х.А. | - | Түбән Кама муниципаль районы Иҗтимагый советы җитәкчесе; |
| Ханов Ф.Г. | - | Түбән Кама муниципаль районы башлыгының архитектура һәм шәһәр төзелеше мәсьәләләре буенча киңәшчесе; |
| Мостафин Р.Р. | - | ТР Түбән Кама муниципаль районы Башкарма комитетының Төзелеш һәм архитектура идарәсе башлыгы урынбасары; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге җитәкчесе. |